《感古十首》
宋代·胡仲弓

卞氏璧难售，渊明琴本瘖。
自衒亦可丑，三献机转深。
无弦避俚耳，举世谁知音。
所以古达士，万事何容心。
勿学卞氏璧，请事渊明琴。

作者简介：胡仲弓，宋朝诗人。公元一二六六年前后在世]字希圣，清源人，胡仲参之弟。生卒年均不详，约宋度宗咸淳二年前后在世。登进士第为会稽令，老母适至，而已是黜。自后浪迹江湖以终。仲弓工诗，著有苇航漫游稿四卷，《四库总目》传于世。